Diari Oficial de la Generalitat Valenciana


Sumari del DOGV 9717, del 03-11-2023 (2023/11536)

RESOLUCIÓ de 27 d'octubre de 2023, de la Conselleria de Medi Ambient, Aigua, Infraestructures i Territori per la qual es declara deserta la convocatòria número 55/2023, de 5 de juny de 2023.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9717

Data del DOGV
:   03-11-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11518


Data del document
:   27-10-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 27 d'octubre de 2023, de la Conselleria de Medi Ambient, Aigua, Infraestructures i Territori per la qual es declara deserta la convocatòria número 55/2023, de 5 de juny de 2023. [2023/11604]  
Vista la Resolució de data 5 de juny de 2023, de la Direcció General de Funció Pública, per la qual es convoca la provisió, pel sistema de lliure designació, del lloc de treball vacant de naturalesa funcionarial en la llavors denominada Conselleria de Política Territorial, Obres Públiques i Mobilitat número 39332, cap de servei d'Expropiacions i Gestió Patrimonial, convocatòria número 55/2023.  
Vist l'informe preceptiu i vinculant, de 29 de juny de 2023, emés per la Direcció General de Funció Pública, sobre el compliment dels requisits de participació de les persones interessades, per a la provisió corresponent a aquesta convocatòria 55/2023, pel procediment de lliure designació, del lloc de treball núm. 39198.  
  
Tenint en compte les sol·licituds de participació presentades dins del termini conferit en la convocatòria, i d'aquests les admeses i excloses per la Direcció General de Funció Pública, s'han analitzat els historials professionals de competències i capacitats aportats pels candidats admesos, als quals també s'ha entrevistat.  
Dels quatre candidats admesos, tres d'aquests procedeixen de diversos organismes de l'Administració Central de l'Estat, en tractar-se d'un lloc de provisió obert al personal d'altres administracions públiques, un del quals ha resultat, a més, adjudicatari en el concurs general de trasllats 34/2023, per la qual cosa s'incorporarà a un lloc de l'Administració de la Generalitat.  
De la mateixa manera, l'única candidata que és funcionària de carrera d'aquesta Administració ocupa un altre lloc per lliure designació.  
Respecte a la resta de candidates, cap d'aquests ha desenvolupat durant la seua carrera professional tasques relacionades amb el contingut del lloc de cap de Servei d'Expropiacions i Gestió Patrimonial, resultant així mateix alienes a l'estructura, organització i funcionament, no únicament d'aquesta Conselleria de Medi Ambient, Aigua, Infraestructures i Territori, sinó de qualsevol altre departament de l'Administració de la Generalitat.  
En atenció a tot l'exposat, únicament es pot concloure que cap dels candidats es idoni per a l'adjudicació del lloc número 39152.  
  
De conformitat amb el que es disposa en la base quarta de la resolució de la convocatòria esmentada, així com en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, així com la Resolució de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria, que continua vigent en virtut de la Disposició Addicional Segona del Decret 112/2023, de 25 de juliol, del Consell, resolc:  
Declarar deserta la convocatòria de lliure designació número 55/2023 amb efectes del dia 31 d'octubre de 2023, al no ser considerat idoni per al lloc cap dels candidats.  
La publicació de la present resolució produirà els efectes de notificació, d'acord amb el que es disposa en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
Contra la present resolució que posa fi a la via administrativa es podrà interposar, potestativament, recurs de reposició davant el mateix òrgan que va dictar l'acte que es objecte de recurs, en el termini d'un mes comptat des de l'endemà de la seua publicació; o recurs contenciós administratiu davant els jutjats contenciosos administratius de València, o del domicili del demandant a elecció d'aquest, en el termini de dos mesos, a comptar des de l'endemà de la seua publicació.  
Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 27 d'octubre de 2023 - La consellera de Medi Ambient, Aigua, Infraestructures i Territori - P.D. El sotssecretari (conforme a la D.A. 2ª del Decret 112/2023, de 25 de juliol. Resolució de 23.07.2019. DOGV núm. 8600 de 26.07.2019). José María Benlliure Moreno.